หอคอยอนุสรณ์เอ้อร์ชี

หอคอยอนุสรณ์เอ้อร์ชี หรือ หอคอยเอ้อร์ชี (จีน: 二七纪念塔; พินอิน: Èrqī Jìniàntǎ) เป็นหอคอยในเขตเอ้อร์ชี ในใจกลางนครเจิ้งโจว มณฑลเหอหนาน ประเทศจีน หอคอยมีความสูง 63 เมตร 14 ชั้น เป็นอดีตสิ่งปลูกสร้างที่สูงที่สุดในนครเจิ้งโจวจนถึงปี 1976 หอคอยตั้งอยู่บน จัตุรัสเอ้อร์ชี ตัวหอคอยเป็นโครงสร้างคอนกรีตเสริมเหล็กสถาปัตยกรรมจีน มีลักษณะเป็นหอคอยแปลนห้าเหลี่ยมสองหอที่เชื่อมติดกัน สร้างขึ้นเพื่อการนัดประท้วงหยุดงานใหญ่ของคนงานก่อสร้างทางรถไฟสายปักกิ่ง-ฮั่นโก่ว บนยอดของหอคอยเป็นดาวแดง และมีหน้าปัดนาฬิกาขนาด 2.7 เมตร ซึ่งจะเล่นเพลงอาคเนย์สีแดงทุกชั่วโมง ภายในหอคอยจัดแสดงนิทรรศการเกี่ยวกับเหตุการณ์การประท้วงหยุดงานครั้งดังกล่าว ประวัติศาสตร์ หอคอยนี้ก่อสร้างแล้วเสร็จในปี 1971 สร้างขึ้นเพื่อระลึกถึงการนัดประท้วงหยุดงานใหญ่ของแรงงานสร้างทางรถไฟวันที่ 7 กุมภาพันธ์ 1923 ในเดือนพฤษภาคม 2020 รัฐบาลประกาศว่าจะทำการขยายขนาดของจัตุรัสที่ล้อมรอบหอคอยเป็น 21,000 ตารางเมตร (5.2 เอเคอร์) และอาคารมิตรภาพ (จีน: 友谊大厦; พินอิน: Yǒuyì Dàshà) ความสูง 20 ชั้น จะถูกปรับขนาดเป็น 6 ชั้น ทั้งหมดนี้เพื่อให้ตัวหอคอยมีความโดดเด่นยิ่งขึ้น อ้างอิง